Γονεϊκή πολλαπλή σκλήρυνση και συναισθηματικός αντίκτυπος στο παιδί: Μία συστηματική ανασκόπηση
Creators: name: Αμανατίδου, Φωτεινή Γεωργίου
Publisher: name: Aristotle University of Thessaloniki
Year: 2023
Subjects: Πολλαπλή σκλήρυνση
Οικογένεια
Συναισθήματα
Multiple sclerosis
Family
Emotions

description: Η έρευνα σχετικά με τις συναισθηματικές συνέπειες της πολλαπλής σκλήρυνσης έχει επικεντρωθεί περισσότερο στους ίδιους τους ασθενείς και λιγότερο στην οικογένειά τους, τα μέλη της οποίας πιθανότατα αναλαμβάνουν και την περίθαλψή τους. Σκοπός της συγκεκριμένης μελέτης ήταν να καταγραφούν, μέσα από μία συστηματική ανασκόπηση της πρόσφατης βιβλιογραφίας, τα συναισθήματα των παιδιών με έναν γονέα διαγνωσμένο με πολλαπλή σκλήρυνση, τα οποία προκύπτουν από την διαφοροποίηση των ρόλων στην οικογένεια λόγω της νόσου. Έγινε αναζήτηση βιβλιογραφίας στις ηλεκτρονικές βάσεις δεδομένων MEDLINE, Scopus, DOAJ και APA Psycarticles με τους όρους «parental multiple sclerosis» (από το 2007 έως το 2022). Ελέγχθηκαν διά χειρός και τα σχετικά άρθρα που προέκυψαν από τα αρχικά αποτελέσματα της αναζήτησης. Συνολικά προέκυψαν 1233 άρθρα από την αναζήτηση αυτή, εκ των οποίων τα 18 επιλέχθηκαν για τη συστηματική ανασκόπηση. Αποκλείστηκαν μη εμπειρικές μελέτες, έρευνες που δεν ανέφεραν ξεχωριστά ευρήματα για την πολλαπλή σκλήρυνση καθώς και έρευνες που δεν επικεντρώνονταν στα παιδιά των ασθενών. Το δείγμα συμπεριλάμβανε παιδιά ηλικίας τουλάχιστον 4 ετών έως και νεαρούς ενήλικες, με το μεγαλύτερο ποσοστό να είναι έφηβοι. Καταγράφηκαν θετικά και αρνητικά συναισθήματα από τα παιδιά. Στα θετικά συμπεριλήφθηκαν η υπερηφάνεια και η ενσυναίσθηση ενώ στα αρνητικά συναισθήματα ξεχώρισαν η ενοχή, ο θυμός, το άγχος και η μοναξιά. Η ενημέρωση της οικογένειας από τους επαγγελματίες υγείας και ο αυξημένος επιπολασμός ψυχικής νοσηρότητας σε ανθρώπους με πολλαπλή σκλήρυνση φαίνεται να επιδρούν σημαντικά στην αντιμετώπιση της γονεϊκής νόσου από τα παιδιά . Επαγγελματίες υγείας, γονείς και εκπαιδευτικοί οφείλουν να αναγνωρίζουν τις δυσκολίες που βιώνουν τα παιδιά από την ανάληψη του ρόλου του περιθάλποντα σε κοινωνικό, συναισθηματικό, σχολικό και επαγγελματικό επίπεδο ώστε να διευκολυνθεί η υγιής μετάβαση στις επόμενες αναπτυξιακές φάσεις.
description: Scientific research around the emotional consequences of multiple sclerosis has focused more on the patients and less on their family, the members of which may also function as caregivers to the patient . This study aimed to report, through a systematic review of recent literature, the emotions of children with a parent diagnosed as having multiple sclerosis, which originate from a change in family roles due to the disease. Literature research was conducted in the databases MEDLINE, Scopus, DOAJ and APA Psycarticles using the term «parental multiple sclerosis» (from 2007 to 2022). References from relevant articles were also manually searched. The search yielded 1233 titles, of which 18 studies were considered eligible for the systematic review. Non empirical studies, studies which did not report separately data for multiple sclerosis and papers not focused on patients' children were excluded. The sample consisted of children aged at least 4 years old to young adults, with a larger proportion belonging to the adolescent developmental stage. Both positive and negative emotions were reported. Pride and empathy were identified as positive feelings, whereas guilt, anger, anxiety and loneliness were the ones mostly reported as negative. Information to the family from health professionals and the higher prevalence of mental morbidity in people with multiple scleoris seem to affect considerably the management of the parent's condition by children. Health professionals, parents and teachers need to acknowledge the hardships that children caring for a parent with multiple sclerosis go through in the social, emotional, academic and professional context so that a healthy transition to the next developmental phases can be facilitated.